సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
పాక్ గెల్చిందని సానియా డ్యాన్స్..
తెలంగాణ బ్రాండ్ అంబాసిడర్ సానియామీర్జాకు దేశ భక్తి ఉందా..?
TNN | Updated:
Jul 25, 2015, 11:52AM IST
తెలంగాణ బ్రాండ్ అంబాసిడర్ సానియామీర్జాకు దేశ భక్తి ఉందా..? అసలామె తనను తాను భారతీయురాలనుకుంటుందా లేదా పక్కా పాకిస్థానీగా భావించుకుంటుందా? ఈ తరహా ప్రశ్నలు గతంలో పలుమార్లు ఆయా వ్యక్తుల నుండి వెలువడినవి. ఇప్పుడు తాజాగా మరోమారు దేశ వ్యాప్తంగా ఆమె దేశభక్తి, భారతీయత గురించి మరోమారు చర్చకు తెరలేచింది. పాకిస్థానీ క్రికెట్ జట్టు ఇటీవలి ఒక మ్యాచులో విజయం సాధించగా దాన్ని చూసిన సానియా ఆనందంతో చిందులేయడమే దీనికి కారణం. కొలంబోలో జరిగిన ఈ వన్డే మ్యాచుకు సానియా తన భర్తతో కలిసి హాజరయింది. ఆ మ్యాచులో పాక్ జట్టు శ్రీలంకపై విజయం సాధించింది. ఈ మ్యాచులో పాకిస్థానీయుల విజయాన్ని ఆస్వాదిస్తూ ఆమె తన భర్తతో కలిసి ఇతర పాకిస్తానీ క్రికెటర్లతో కలిసి ఒక హిందీ పాటకు స్టెప్పులేసింది. తన సొంత దేశమే ఈ మ్యాచును గెలిచినంత సంబరపడిపోయింది. అంతేకాదు, ఆ దృశ్యాలను వీడియో తీసి తన ట్విట్టరు ఖాతాలో పెట్టింది. ఇప్పుడా వీడియో దృశ్యాలు భారతీయ క్రికెట్ అభిమానులతోపాటు పలువురి ఆగ్రహానికి కారణమయ్యాయి. భారతదేశ జట్టు గెలిచిన ఏ సమయంలోనూ ఒక్కసారంటే ఒక్కసారి కూడా ఇలా ఆనందించిన సందర్భాలు పబ్లిక్ గా అయితే లేదని అంటున్నారు. సానియాను తెలంగాణ బ్రాండ్ అంబాసడర్ గా కేసీఆర్ నియమించిన సందర్భంలో పలు విమర్శలు రేగిన సంగతి తెలిసిందే. తెలుగు మాట్లాడటమే చేతకాని సానియాకు బ్రాండ్ అంబాసడర్ హోదానా అని పలువురు ప్రశ్నించారు.
అయితే, ఆమె పాకిస్థానీ కోడలు అని.. తన భర్త దేశానికి విజయం దక్కినపుడు ఆమె ఇలా చేయడాన్ని ఎలా తప్పుపడతామని కూడా కొందరు ప్రశ్నిస్తున్నారు. మరి, ఆ ప్రకారమే చూస్తే అటువైపు ఆమె పాకిస్థానీ కోడలు అయితే, ఇటువైపు షోయబ్ కూడా భారతదేశానికి అల్లుడే. మరి అతగాడు మన దేశ అల్లుడిగా గతంలో ఏనాడయినా భారతదేశ విజయాన్ని సెలబ్రేట్ చేసుకున్నాడా అని దానికి ఇంకొందరు కౌంటర్ ఇస్తున్నారు.